กรมชลประทาน แนะนำเกษตรกรทำการเพาะปลูกข้าวนาปีให้สอดคล้องกับปริมาณฝนในพื้นที่
นายประพิศ จันทรมา อธิบดีกรมชลประทาน ระบุว่าขณะนี้กรมชลประทานได้เร่งประชาสัมพันธ์เชิงรุกในพื้นที่เขตชลประทาน เพื่อแจ้งเกษตรกรเพาะปลูกข้าวนาปีให้สอดคล้องกับปริมาณฝนที่ตกในพื้นที่  เน้นให้ทำนาพร้อมกัน ในพื้นที่ที่มีฝนตกเพียงพอและสม่ำเสมอ โดยการเพาะปลูกแต่ละพื้นที่จะใช้น้ำฝนเป็นหลักและเมื่อเกษตรกรเพาะปลูกแล้ว  ในช่วงเวลาที่ฝนตกน้อยจะใช้น้ำชลประทานเสริมน้ำฝน ทั้งนี้ในพื้นที่ที่มีฝนเพียงพอและสามารถปลูกได้เร็ว จะลดปัญญาความเสี่ยงที่เกิดความเสียหายในฤดูน้ำหลาก หลังจากที่กรมอุตุนิยมวิทยาการ ได้ประกาศเข้าสู่ฤดูฝนปี 2564 อย่างเป็นทางการแล้ว ตั้งแต่วันที่ 15 พฤษภาคม 2564 โดยได้สั่งการให้โครงการชลประทานทั่วประเทศ ประชาสัมพันธ์เชิงรุกในทุกพื้นที่เขตชลประทาน ให้เกษตรกรทำนาปีพร้อมกัน หากในพื้นที่มีปริมาณฝนตกสม่ำเสมอและมีปริมาณน้ำเพียงพอ โดยให้ใช้น้ำฝนเป็นหลัก และหากเกษตรกรเพาะปลูกแล้ว ในช่วงที่เกิดภาวะฝนตกน้อย จะใช้น้ำชลประทานเข้าไปเสริมน้ำฝน ทั้งนี้ การเพาะปลูกนาปีเร็วขึ้น จะทำให้สามารถเก็บเกี่ยวผลผลิตได้ทันก่อนน้ำหลากจากมา ช่วยลดผลกระทบจากผลผลิตเสียหายได้เป็นอย่างมากนอกจากนี้ ยังได้เน้นย้ำให้บริหารจัดการน้ำตามมาตรการที่วางไว้  ด้วยการจัดสรรน้ำเพื่อการอุปโภคบริโภคและรักษาระบบนิเวศให้เพียงพอตลอดทั้งปี วางแผนการปลูกพืชโดยใช้น้ำฝนเป็นหลักพร้อมประสานหน่วยงานที่เกี่ยวข้องในการปรับปฏิทินการเพาะปลูกพืชให้สอดคล้องกับสภาพภูมิอากาศของแต่ละพื้นที่ให้เหมาะสม โดยไม่กระทบต่อเกษตรกร พร้อมกับบริหารจัดการน้ำท่าให้เกิดประสิทธิภาพสูงสุด รวมทั้งเก็บน้ำในอ่างเก็บน้ำให้ได้มากที่สุดเป็นไปตามเกณฑ์เก็บกัก (RULE CURVE) เพื่อลดผลกระทบที่จะเกิดกับประชาชนให้ได้มากที่สุด